**Pohoda seniorov, n.o., Hodská 360/33, 924 01 Galanta, IČO 45732213, tel. 0905 466 038, 0903 402 582**

**Výročná správa**

**o činnosti a hospodárení**

**za rok 2016**

**OBSAH**

1. Sídlo, vznik a postavenie Zariadenia sociálnych služieb
2. Personálne podmienky a organizačná štruktúra Zariadenia sociálnych služieb
3. Materiálne a technické vybavenie
4. Prehľad činností vykonávaných v kalendárnom roku 2016
5. Ciele a formy činnosti
6. Financovanie v roku 2016
7. Plán financovania na rok 2017
8. Stanovenie cieľov a priorít sociálnych služieb
9. Záver
10. **Sídlo, vznik a postavenie Zariadenia sociálnych služieb**

Zakladatelia Mgr. Maasová Miriam a Süllová Renáta Zakladacou listinou zo dňa **20.01.2010** založili neziskovú organizáciu Pohoda seniorov, n.o., so sídlom Mierová 1449/67, a prevádzkou Hodská ul. č. 360, 924 01 Galanta v zmysle zákona č.448/2008 Z. z. o sociálnych službách v znení neskorších predpisov a to:

a/ Domov sociálnych služieb

b/ Zariadenie pre seniorov

c/ Opatrovateľská služba.

OÚ v Trnave zaregistroval neziskovú organizáciu Rozhodnutím zo dňa 10. 02. 2010 pod č. VVS/NO - 147/2010 a rozhodnutím zo dňa 15. 03. 2012 o zmene údajov zapísaných v registri n.o. pri neziskovej organizácii Pohoda seniorov n.o., kde opatrovateľská služba bola vymazaná a bol zapísaný **Denný stacionár.**

OÚ v Trnave rozhodnutím zo dňa 10.06.2014 zaregistroval zmenu údajov n.o. pri neziskovej organizácii Pohoda seniorov n.o., kde bolo zapísané **Špecializované zariadenie.**

Na zasadnutí Správnej rady neziskovej organizácie Pohoda seniorov, n. o. bola schválená zmena sídla neziskovej organizácie. Rozhodnutím Okresného úradu v Trnave číslo OU-TT-OVVS1-2016/035081, ktoré nadobudlo právoplatnosť 28. 11. 2016 je n**ovým sídlom neziskovej organizácie Pohoda seniorov, n. o. je Hodská 360/33, 924 01 Galanta.**

**Realizácia projektu**

Pohoda seniorov, n.o. v roku 2010 získala podporu pomoci zo štrukturálnych fondov Európskej únie. Cieľom projektu bolo a stále je zvyšovanie kvality, dostupnosti a zlepšovanie podmienok poskytovania sociálnych služieb. Po celý rok 2011 realizácia projektu stále trvala, kedy sme súčasne vytvárali personálne, materiálne a technické podmienky pre prevádzku zariadenia. Realizácia projektu Domov sociálnej starostlivosti Pohoda seniorov n.o., bola fyzicky ukončená 31. 10. 2012, kolaudácia stavby prebehla 11. 01. 2013. Finančne bol projekt ukončený 20. 05. 2013. Prevádzka DSS Pohoda seniorov, n.o. bola zahájená dňa 01. 03. 2013.

**ORGÁNY Pohoda seniorov n.o.**

Činnosť Pohody seniorov n.o. je riadená a kontrolovaná Správnou a Dozornou radou Pohoda seniorov n.o. a riaditeľkou v zmysle štatútu.

**Členovia Správnej rady 2016**

Ing. Andrej Maas

JUDr. Fedor Píš ,MBA

Gabriel Süll

**Členovia Dozornej rady 2016**

Ing. Libor Malota

Renáta Süllová

Ing. Matej Mikuška

 Ing. Matej Mikuška odstúpil z funkcie člena dozornej rady. Správna rada neziskovej organizácie na svojom zasadnutí dňa 7. 11. 2016 vzala toto odstúpenie na vedomie. Zároveň správna rada na tomto zasadnutí zvolila za nového člena dozornej rady Mgr. Gabrielu Kopčajovú s termínom od 1. 12. 2016.

 Podľa čl. VI ods.3 Štatútu dĺžka funkčného obdobia Správnej rady neziskovej organizácie je päť /5/ rokov.

**Riaditeľka:**

**Mgr. Miriam Maasová** je štatutárnym orgánom, ktorý riadi činnosť neziskovej organizácie a koná v jej mene.

1. **Personálne podmienky a organizačná štruktúra Zariadenia sociálnych služieb**

Od 1. 3. 2010 bola do funkcie riaditeľky vymenovaná Mgr. Maasová Miriam. Získané odborné skúsenosti sa snaží uplatniť v riadení zamestnancov v zariadení a tým prispieť k spokojnosti klientov a šírení dobrého mena zariadenia. O zdravotný stav klientov spolu s kolektívom zdravotných sestier, opatrovateliek a rehabilitačných pracovníkov sa stará vedúca sestra, ktorá ako vedúca zdravotného úseku priamo riadi ich prácu. Hlavný sociálny pracovník zabezpečuje a koordinuje komplexnú sociálnu starostlivosť v zariadení. Do zariadenia prichádza praktický lekár, ktorý úzko spolupracuje s ďalšími odborníkmi ako sú internista, psychiater, neurológ, urológ a fyzioterapeuti, príp. ďalší.

Vhodnosť a pestrosť stravy nielen pre klientov zariadenia ale aj pre zamestnancov zabezpečuje poskytovateľ na základe zmluvy o poskytovaní služieb v úzkej spolupráci s vedúcou sestrou a určeným sociálnym pracovníkom, ktorí na zasadnutí stravovacej komisie rozhodujú aj o zostavení týždenných jedálnych lístkov s ohľadom na diétne indikácie. Komisia zasadá pravidelne každý týždeň, zostavuje jedálny lístok a rieši všetky požiadavky, návrhy a sťažnosti ohľadom stravovacích služieb. V druhom polroku 2016 naše zariadenie zmenilo dodávateľa stravy. Všetky uvedené kroky viedli k vyššej spokojnosti klientov. Za zostavenie jedálneho lístka je zodpovedná vedúca sestra.

O správu a údržbu zariadenia sa stará na základe zmluvy o zabezpečení prevádzky objektu prevádzkovateľ na základe živnostenského oprávnenia.

Tbl.č.1 personálne obsadenie DSS, ZpS, ŠZ, DS

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| ***Zaradenie a počet zamestnancov k 31. 12. 2016*** |  |
| *manažment (riaditeľ, nám. riaditeľa, vedúca sestra, vedúci sociálny pracovník, projektový manažér, manažér pre stratégiu, prevádzkový manažér)* | ***7*** |
| *analitik - ekonóm* |  |  |  |  | *1* |
| *sociálny terapeut* |  |  |  |  | *2* |
| *opatrovateľka* |  |  |  | *14* |
| *zdravotná sestra*  |  |  |  |  | ***3*** |
| *zdravotný asistent*  |  |  |  |  | ***1*** |
| *RHB pracovník* |  |  | ***2*** |
| *pomocná sila v kuchyni* |  |  |  |  | ***3*** |
| *upratovačka* |  |  |  |  | ***2*** |
| *pomocná sila na ZÚ* |  |  |  |  | *2* |
| *zamestnanec práčovne* |  |  |  |  | ***1*** |
| *recepčná* |  |  |  |  | ***1*** |
|  |  |  |  | ***SPOLU*** |  | ***39*** |
|  |  |  |  |  |  |  |
| *recepčná – študent (DoBPŠ)* |  |  |  | *1* |
| *technicko – hospodárska činnosť - živnostník* |  |  | *1* |
| *správa a údržba objektu - živnostník* |  |  | *1* |
| *asistent manažmentu -živnostník* |  |  | *1* |

Prevádzka DSS, ZpS, ŠZ a DS plnila stanovený percentuálny podiel odborných zamestnancov na celkovom počte zamestnancov v zmysle zákona o sociálnych službách.

K 31. 12. 2016 bolo v neziskovej organizácii 39 zamestnancov v pracovnom pomere a 1 zamestnanec formou Dohody o brigádnickej práci študenta.

1. **Materiálne a technické vybavenie**

Budova nášho zariadenia sa nachádza v dobrej lokalite, oproti nemocnici, priamo v centre mesta Galanta. Disponujeme rozsiahlym pozemkom a trávnatými plochami, kde klienti majú možnosť naplno využiť čas na rôzne aktivity. Z terasy nášho zariadenia je k dispozícii krásny výhľad na mesto.

Pohoda seniorov n. o. sídli v samostatnom upravenom areáli tak, aby klienti mohli využívať možnosť relaxovania v tomto príjemnom a pokojnom prostredí, nielen v interiéri, ale aj v exteriéri. Areál sa nachádza v rámci zástavby sídliska a rodinných domov s dobrou nadväznosťou na komunikácie, mestskú hromadnú dopravu, nemocnicu, zdravotné strediská, obchodnú vybavenosť, kultúrne zariadenia, kostol a pod.

Pohoda seniorov bola vybudovaná na princípe poskytnúť populácii po produktívnom veku to, aby ľudia, ktorí v zariadení bývajú, nemali pocit izolovanosti. Naši klienti dostávajú novú, kvalitatívne lepšiu možnosť riešenia svojej situácie, ktorá rešpektuje ich individuálne potreby a možnosti osobnostnej realizácie. Našim zámerom je poskytnúť krásne rodinné prostredie ľuďom, ktorí to naozaj potrebujú. Myslíme tým ľudí, ktorí sú odkázaní na pomoc iného alebo len nechcú byť sami. Samozrejme, že s dlhodobým pobytom v tomto nádhernom prostredí sú spojené všetky potrebné základné aj doplnkové služby.

**Kapacita lôžok k 31. 12. 2016:**

Domov sociálnych služieb 5

Zariadenie pre seniorov 50

Špecializované zariadenie 15

Denný stacionár 8

Pohoda seniorov n.o. prevádzkuje jednu budovu, ktorá vznikla zrekonštruovaním objektu bývalej slobodárne. Budova má jedno podzemné a štyri nadzemné podlažia, ktoré tvoria samostatný prevádzkový celok.

**Prízemie:**

v prízemí sa nachádza administratívna časť, recepcia, jedáleň, kuchyňa, miestnosti pre personál, priestory na osobnú hygienu, sociálne zariadenie pre návštevy, miestnosť pre záujmovú činnosť a priestory pre denný stacionár.

**Druhé a tretie poschodie:**

sú takmer identické a nachádzajú sa tam: jednolôžkové a dvojlôžkové izby s vlastným sociálnym zariadením, spoločenská miestnosť, ktorej súčasťou je malá kuchynka, miestnosť pre pracovnú terapiu, veľká miestnosť pre vykonanie osobnej hygieny s vaňou a toaletou pre imobilných klientov, kancelária sestier a miestnosť pre pracovnú terapiu. V každej miestnosti je signalizačné zariadenie pre privolanie službukonajúceho personálu.

O jednolôžkové izby majú záujem prevažne klienti, u ktorých sú mentálne a psychické poruchy minimálne, alebo sú to klienti, ktorí sú mobilnejší a vzhľadom na svoj zdravotný stav uprednostňujú súkromie.

V dvojlôžkových izbách na 3 poschodí sú umiestnení klienti s vážnejšími diagnózami so zníženou mobilitou, napr. Alzheimerovou, Parkinsonovou chorobou, stareckou demenciou, po mozgových príhodách a pod. Oddelenie bolo v r. 2014 uzavreté z dôvodu zvýšenia bezpečnosti klientov.

Izby sú zariadené klasickým, kvalitným dreveným nábytkom. Postele sú polohovateľné s antidekubitárnymi matracmi. Na spríjemnenie interiéru izieb si môžu klienti podľa svojho vkusu doniesť doplnky, ktoré sú im blízke.  Celé zariadenie je pokryté WiFi bezdrôtovou sieťou. Priestory nášho zariadenia pôsobia veľmi príjemne a vzdušne, nie sú stiesnené a spoločné priestory sú priestranné.

1. **Prehľad činností vykonávaných v kalendárnom roku 2016**

V priebehu kalendárneho roka 2016 poskytovalo zariadenie Pohoda seniorov, n. o. sociálne služby pre 70 novo prijatých klientov. 59 klientov v priebehu tohto roka ukončilo pobyt v zariadení z rôznych dôvodov (exitus v zariadení alebo v nemocnici – 37 osôb, preradenie do iného typu poskytovanej sociálnej služby – 9 osôb, preklad do iného zariadenia – 5 osôb, odchod do prirodzeného prostredia – 7 osôb, nenastúpenie – 1 osoba). K dátumu 31. 12. 2016 bolo v zariadení ubytovaných 70 klientov, z toho 25 mužov a 45 žien s priemerným vekom 80,5 rokov.

**Domov sociálnych služieb**

K 31. 12. 2016 sme evidovali v DSS ubytovaných 4 klientov, ktorí boli zároveň dotovaní prostredníctvom príslušného samosprávneho kraja (BSK, TTSK).

**Zariadenie pre seniorov**

K 31. 12. 2016 sme evidovali v ZpS ubytovaných 48 klientov. Miesta v ZPS sú dotované prostredníctvom Ministerstva práce sociálnych vecí a rodiny. V roku 2016 každý z klientov splnil podmienky čerpania finančnej dotácie na odkázanosť na sociálnu službu.

**Špecializované zariadenie**

K 31.12.2016 sme .evidovali v ŠZ ubytovaných 13 klientov. Klienti spĺňali podmienky na poskytnutie dotácie od príslušných samosprávnych krajov (BSK, TTSK).

**Denný stacionár**

V roku 2016 nebol v DS ubytovaný ani jeden klient.

Z uvedených skutočností vyplýva, že počas roku 2016 sme udržiavali takmer plnú obsadenosť zariadenia na úrovni prirodzenej fluktuácie vyplývajúcej z povahy poskytovaných služieb. Okrem denného stacionára, o ktorý nebol prejavený záujem.

Toho času je 92,86% obsadenosť v rámci ZpS, DSS a ŠZ. Ak zoberieme do úvahy aj dlhodobo neobsadený Denný stacionár, tak obsadenosť k 31.12.2016 bola na úrovni 83,33%.

**Práca s klientmi**

V priebehu každého dňa sa klienti podľa vlastného výberu môžu venovať záujmovej, kultúrnej činnosti a pracovnej terapii. Denné činnosti a terapie sú zabezpečované na základe individuálnych potrieb klientov prostredníctvom odborného personálu sociálneho úseku. Aktivity v našom zariadení sú súčasťou sociálnej terapie a sú vykonávané pod odborným vedením sociálnych terapeutov, sociálnych pracovníkov, príp. iných odborných pracovníkov.

 Sociálna terapia je dôležitá forma podpory zdravotnej a sociálnej uvedomelosti seniorov. Má za úlohu:

* dosiahnutie samostatnosti a nezávislosti klienta
* prehĺbenie komunikačných a sociálnych zručností
* sebarealizáciu klienta v rámci jeho individuálnych záujmov
* zvýšenie sebaúcty klienta
* je zároveň aj spoločenskou a kultúrnou formou rozvoja a motivačno-stimulačným prostriedkom v procese sebaprijatia a sebaakceptácie
* medzi metódy využívané v našom zariadení patria najmä tréning, hry, diskusie, rozprávanie a načúvanie, relaxačné techniky

V rámci tímovej spolupráce (zdravotný úsek, RHB pracovníci) vypracúvajú sociálni terapeuti individuálne plány a plány činností, realizujú priebežné a záverečné hodnotenia. Vedú záujmové a aktivizačné krúžky, liečebné terapie, individuálne a skupinové rozhovory. Poskytujú psycho-sociálnu podporu a pomoc pri adaptácii klienta, úzko spolupracujú s rodinou a príbuznými klienta. Zároveň sa venujú aj organizácii spoločenských, kultúrnych a edukačných aktivít pre našich seniorov.

Pri svojej práci využívajú rôzne metódy a formy sociálnej práce:

* Vstupná diagnostika, mapovanie potrieb klienta
* Vedenie individuálnych rozhovorov
* Vedenie skupinových terapií
* Spolupráca s rodinou klienta
* Kontakt s rôznymi združeniami, školami, škôlkami, knižnicou
* Príprava a vedenie tréningových programov na podporu a udržiavanie mentálnych funkcií
* Rôzne terapie (muzikoterapia, biblioterapia, aromaterapia a pod.)
* Organizácia spoločenských a kultúrnych aktivít
* Vedenie dokumentácie klientov
* Vedenie evidencie klientov
* Vedenie kroniky zariadenia

Zariadenie poskytuje komplexnú opatrovateľskú, ošetrovateľskú a zdravotnú starostlivosť pod dohľadom praktického lekára, ktorý robí pravidelné týždenné vizity alebo podľa potreby klienta. Lekár zabezpečuje kompletný manažment zdravotnej starostlivosti - poradenské, konzultačné a zdravotnícke služby v spolupráci so zdravotníckym a opatrovateľským personálom zariadenia. Okrem všeobecného lekára sú klientom k dispozícií lekári špecialisti - urológ, neurológ, internista, chirurg a iní. Klientom so psychiatrickými diagnózami poskytuje starostlivosť psychiater.

**Aktivity klientov v roku 2016**

**Týždenné aktivity**

 Týždenné aktivity sú činnosti, ktoré sa realizujú pravidelne a sú spoluvytvárané sociálnymi terapeutmi ako i klientmi (na základe ich záujmov, nápadov, požiadaviek, možností a schopností, zdravotného a psychického stavu...). V roku 2016 sa v našom zariadení pravidelne realizovali nasledujúce aktivity a krúžky:

* pohybové aktivity – ranné rozcvičky, individuálne cvičenia
* kino Pohodička – premietanie filmov, dokumentov, rozprávok...
* pamäťový tréning
* kognitívne cvičenia
* biblioterapia
* aromaterapia a relaxácia
* pánsky a dámsky klub
* spevácky krúžok
* hudobný krúžok
* tvorivá dielňa
* komunita
* spoločenské hry
* sväté omše

V rámci týchto aktivít sociálni terapeuti používajú prvky arteterapie, muzikoterapie, ergoterapie, socioterapie, reminiscenčnej terapie, dotykovej terapie, empatického načúvania... Ako novinku sme od leta 2016 zaviedli skupinové rehabilitačné cvičenie (formou hry), o ktoré klienti prejavili záujem. Podľa potreby je klientom poskytovaná aj individuálna rehabilitácia pod vedením odborných RHB pracovníkov. Klientom poskytujeme aj rôzne doplnkové služby, napr: pedikúra, manikúra, kaderník, zabezpečenie drobných nákupov.

**Aktivity počas roka 2016**

* Fašiangová zábava – na začiatku roka zorganizoval personál zariadenia pre klientov fašiangovú zábavu, na ktorej nechýbali tradičné šišky a nealkoholický punč. Samotnej zábave predchádzala príprava – výroba veselých a farebných fašiangových masiek. Oslavu spestrili so svojim kultúrnym programom deti zo ZUŠ v Galante.
* Vystúpenie detí zo ZŠ G. Dusíka v Galante – v máji, pri príležitosti dňa matiek a otcov, si deti pripravili pre našich seniorov program „Z vďaky rodičom a starým rodičom“.
* Počas školského roka naše zariadenie pravidelne raz do týždňa v popoludňajších hodinách navštevovali študenti gymnázia v Galante, ktorí venovali svoj voľný čas, energiu a dobrú náladu našim seniorom. Ich návštevy boli spojené predovšetkým na sprevádzanie klientov počas prechádzky mimo objektu zariadenia. V prípade nepriaznivého počasia sa študenti venovali klientom v spoločenských priestoroch zariadenia – spoločenské hry a rozhovory. Pekný spoločný zážitok mesiac pred letnými prázdninami prežili klienti počas návštevy mestskej cukrárne, pri lahodnej káve a zákusku.
* V júni naše zariadenie navštívili seniori z Denného centra seniorov v Bratislave. Pre našich klientov i hostí bol pripravený bohatý program, nechýbal spev, dobrá nálada a pohoda.
* Celodenný výlet – koncom júna zorganizovalo naše zariadenie pre seniorov celodenný spoločný výlet do Trnavy. Naši klienti navštívili mestské divadlo a pozreli si divadelnú hru Ostrov pokladov. Po skončení divadelnej hry nasledoval chutný obed v reštaurácii neďaleko centra. Na záver výletu sme s klientmi navštívili trnavský Dóm – chrám Svätého Mikuláša.
* Počas letných mesiacov sme maximum času trávili na čerstvom vzduchu, relaxáciou na terase či prechádzkami po blízkom okolí. Okrem pravidelných týždenných aktivít sme sa viac venovali pohybovým aktivitám a športovým hrám.
* Október – Mesiac úcty k starším sme oslávili posedením pri dobrom čaji a voňavých koláčoch. Krásny kultúrny program si pre nás pripravili deti a učitelia zo Základnej umeleckej školy v Galante.
* Na jeseň sa naši klienti zoznámili s pre nich novou výtvarnou technikou – enkaustikou alebo maľovanie horúcim voskom. Zorganizovali sme pre nich workshop, ktorý sa pre veľký úspech zopakoval a určite v tomto zábavnom maľovaní so žehličkou budeme pokračovať aj v budúcom roku.
* Koncom novembra navštívili naše zariadenie klauni Marika a Ivan z organizácie Červený nos - Clowndoctors. So svojim programom Liečba humorom pre skôr narodených vyčarili na tvárach i v srdciach klientov i zamestnancov radosť, smiech a lásku.
* December sa u nás niesol v duchu Vianoc a sviatkov a bol bohatý na kultúru i spoločné posedenia. Pre našich klientov sme zorganizovali viaceré kultúrne podujatia, so svojim vianočným programom nás navštívili študenti z Gymnázia v Galante, deti zo ZŠ G. Dusíka v Galante, deti zo ZUŠ v Galante a detičky z MŠ Sever v Galante.
* Už tradične sme v našom zariadení organizovali predvianočné posedenie vedenia organizácie, zamestnancov a klientov zariadenia. Pozvanie prijal aj dôstojný pán kaplán Marián Kolenčík. Slávnostný obed sme si obohatili spevom vianočných kolied.
* Počas roka 2016 sa v zariadení konali rôzne oslavy pri príležitostí menín a narodenín našich klientov. Oslavy sa konali spoločne v jedálni zariadenia a my sme v tejto pre nich výnimočnej chvíli mohli byť s nimi.
* V priebehu celého roka, vždy v prvý piatok v mesiaci, prišiel do zariadenia dôstojný pán kaplán, ktorý slúžil svätú omšu a na požiadanie navštevoval klientov.
* Aj v roku 2016 sme pokračovali vo vydávaní nášho obľúbeného časopisu „Pohodička“, ktorého šéfredaktorom je jeden z našich klientov. Počas roka 2016 vyšli všetky štyri plánované čísla.
* Dotazník pre klientov – prostredníctvom anonymného dotazníka (máme zavedenú schránku pre dotazníky), mohli klienti vyjadriť svoju spokojnosť resp. nespokojnosť s poskytovanou sociálnou službou. Zároveň mali možnosť uviesť svoje postrehy a návrhy pre skvalitnenie poskytovanej sociálnej služby (nástroj pre participáciu klienta na skvalitňovaní poskytovaných sociálnych služieb).
* Dotazník pre príbuzných našich klientov – príbuzní sa mohli anonymne vyjadriť a zhodnotiť úroveň poskytovanej sociálnej služby v našom zariadení a tiež sa kriticky vyjadriť k činnosti, s ktorou neboli úplne spokojní.

**Vzdelávanie zamestnancov za rok 2016**

V priebehu roka 2016 usporiadalo naše zariadenie 5 interných vzdelávacích seminárov pre zamestnancov na všetkých úsekoch. Témy jednotlivých prednášok boli z oblasti zdravotnej a sociálnej starostlivosti a boli zamerané na zvýšenie profesionality zamestnancov.

V novembri sa uskutočnilo v zariadení prvé stretnutie supervízie pod vedením skúsenej supervízorky. Supervízia patrí k najúčinnejším nástrojom podpory a pomoci pracovníkom sociálnych služieb a prostredníctvom nich samotným klientom. Na Slovensku patrí k dôležitým štandardom kvality sociálnych služieb.  Stretnutia sa zúčastnili niektorí zamestnanci zdravotného a sociálneho úseku. Vedenie zariadenia plánuje v supervíznych stretnutiach pokračovať aj v priebehu roka 2017. Všetky získané vedomosti zo seminárov sa prezentujú ďalej ostatným zamestnancom, ako aj klientom v rámci komunít. Taktiež sme vzdelávali všetkých pracovníkov v oblasti SMK, ISO 9001 za účelom správneho vedenia príslušnej dokumentácie a záznamov SMK. Vyškolili sme  2 našich zamestnancov na interných audítorov SMK. Výstupom zo školení boli certifikáty resp. prezenčné listiny.

Pre skvalitňovanie poskytovaných sociálnych služieb v našom zariadení sme v roku 2016 realizovali ranné porady – pravidelné krátke porady za účasti poverených pracovníkov zdravotného a sociálneho úseku. Účelom porád bolo odovzdávanie informácií, zjednotenie prístupu ku klientovi a tým skvalitnenie sociálnych služieb a starostlivosti o klientov. Taktiež sme využívali multidisciplinárny tím - stretávanie sa odborných zamestnancov spoločne s vedením za účelom odovzdávania informácií a skvalitňovania sociálnych služieb.

1. **Ciele a formy činnosti**

Zariadenie sociálnych služieb je zariadenie sociálnych služieb, ktoré poskytuje sociálne služby klientom v súlade so zákonom NR SR č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Forma poskytovanej soc. služby je pobytová a celoročná. Rozsah poskytovaných služieb je definovaný v zmluve o poskytovaní sociálnych služieb .

Zariadenie sociálnych služieb Pohoda seniorov, n.o. klientom garantuje:

* sociálnu spokojnosť, pohodu a duševnú rovnováhu,
* odstránenie pocitu osamelosti,
* systematický tréning psychických a fyzických schopností,
* pravidelné lekárske prehliadky vykonávané všeobecným lekárom,
* primárnu aj sekundárnu zdravotnú starostlivosť poskytovanú všeobecným lekárom, odbornými lekármi a ostatným odborným personálom,
* hospitalizáciu pri náhlom zhoršení zdravotného stavu

Odborné činnosti:

* základné sociálne poradenstvo,
* pomoc pri odkázanosti fyzickej osoby podľa prílohy č. 3 citovaného zákona,
* sociálna rehabilitácia,
* ošetrovateľská starostlivosť,
* rozvoj pracovných zručností.

Obslužné činnosti:

* ubytovanie – poskytovanie bývania v izbách so samostatným sociálnym zariadením,
* užívanie spoločných priestorov a poskytovanie vecných plnení spojených s ubytovaním,
* stravovanie,
* upratovanie,
* pranie, žehlenie a údržba bielizne a šatstva.

Ďalšie činnosti (utváranie podmienok na):

* výdaj stravy
* vykonávanie nevyhnutnej osobnej hygieny
* úschova cenných vecí
* zabezpečovanie záujmovej činnosti
* vzdelávanie
* rehabilitácia
* kontaktovanie praktického (obvodného) lekára

 Sociálne služby, ktoré poskytuje naše zariadenie je zamerané na zabezpečenie podmienok pre uspokojovanie základných životných potrieb s možnosťami kultúrneho, rekreačného a sociálneho vyžitia s prihliadnutím na individuálne potreby a požiadavky klientov, na riešenie nepriaznivej sociálnej situácie z dôvodu ťažkého zdravotného stavu v dobe, keď sa stávajú odkázanými na pomoc inej fyzickej osoby alebo z dôvodu dovŕšenia dôchodkového veku.

 Každému klientovi garantujeme individuálny, vysoko odborný a adresný prístup, záujem o skvalitnenie životných a sociálnych podmienok. Naše zariadenie ponúka pomoc tým, ktorí sú z dôvodu veku, nepriaznivého zdravotného stavu a z toho vyplývajúcej sociálnej situácie, odkázaní na profesionálnu pomoc iných.

Od 1. 4. 2015 uzavrelo ZSS Pohoda Seniorov, n.o. Galanta zmluvu so VšZP , ktorej predmetom je zabezpečovanie poskytovania a úhrada zdravotnej starostlivosti, ktorou je ošetrovateľská starostlivosť v zariadeniach poskytovateľa (zdravotná starostlivosť). Zmluva bola uzatvorená na základe splnenia kritérií týkajúcich sa personálneho a materiálno-technického vybavenia poskytovateľa a ďalších legislatívnych podmienok v súlade so zákonom č. 448/2008 Z. z. (§ 22). Na základe zmluvy bolo zariadenie oprávnené poskytovať ošetrovateľskú starostlivosť v zariadení sociálnych služieb v počte dvoch sesterských miest s maximálnym mesačným rozsahom úhrady zdravotnej starostlivosti 560 eur na 9 schválených ošetrovateľských výkonov.

1. **Financovanie v roku 2016**

Pohoda seniorov n. o. bola financovaná z úhrad od prijímateľov sociálnej pomoci a z finančných dotácií od MPSVaR SR na klientov v zariadení pre seniorov, z finančných dotácií od príslušných vyšších územných celkov (Bratislavský a Trnavský samosprávny kraj) na klientov v špecializovanom zariadení a v domove sociálnych služieb a z časti z darov od fyzických a právnických osôb.

 Bratislavský samosprávny kraj v roku 2016 finančne dotoval spolu 15 klientov

Trnavský samosprávny kraj v roku 2016 finančne dotoval spolu 14 klientov.

**Ekonomicky oprávnené náklady boli v roku 2016 (ZPS, ŠZ, DSS a DS) vo výške 987,93 EUR/klient/mesiac.**

***Bežné a kapitálové náklady***

|  |  |  |  |  |
| --- | --- | --- | --- | --- |
|  | ***2013*** | ***2014*** | ***2015*** | ***2016*** |
| ***Mzdy*** | *93 977* | *229 614* | *357 412* | *338 788* |
| ***Odvody*** | *33 010* | *79 558* | *123 427* | *116 627* |
| ***Cestovné výdavky*** |  | *37* |  | *2 343* |
| ***Energie*** | *25 200* | *21 458* | *25 716* | *29 463* |
| ***Materiál*** | *74 989* | *121 513* | *162 935* | *146 878* |
| ***Údržba*** | *1 768* | *6 050* | *5 472* | *4 169* |
| ***Ostatné tovary a služby*** | *233 125* | *159 148* | *165 921* | *118 066* |
| ***Sociálny fond*** | *703* | *1 620* | *1 930* | *1 832* |

***Výnosy***

|  |  |  |  |  |
| --- | --- | --- | --- | --- |
|  | ***2013*** | ***2014*** | ***2015*** | ***2016*** |
| ***Skutočné naplnenie príjmov***  | *244 880* | *1 034 917* | *832 407* | *858 246* |
| ***Príjmy NFP***  |  |  |  |  |
| ***Príjmy VÚC*** | *15 094* | *50 444* | *79 055* | *85 369* |
| ***Príjmy od prijímateľov sociálnej služby*** | *62 741* | *304 602* | *443 805* | *462 352* |
| ***Od zamest.- stravné*** | *1 693* | *3 098* | *3 638* | *3 308* |
| ***Úroky, poplatky*** | *9* | *627* | *1* | *20* |
| ***Dary***  | *13 461* | *17 920* | *22 989* | *13 153* |
| ***Vratky z minulých rokov*** |  |  |  |  |

***Záväzky a pohľadávky k 31.12.2016***

***Záväzky***

|  |  |  |  |  |
| --- | --- | --- | --- | --- |
|  | ***2013*** | ***2014*** | ***2015*** | ***2016*** |
| ***Záväzky krátkodobé:******dodávatelia nevyfakturované dodávky*** *z dôvodu neskoro došlých faktúr* | *162 358**18 739* | *151 042**18 553* | *66 590**19 939* | *63 362**4 545* |
| ***Mzdy zamestnancov***  | *9 124* | *17 140* | *24 971* | *20 906* |
| ***Odvody***  | *5 542* | *10 158* | *15 423* | *12 886* |
| ***Záväzok voči daňovému úradu***  | *655* | *1 530* | *2 871* | *2 344* |
| ***Záväzok z miezd zamestnancov***  |  |  |  |  |
| ***Transfery a ostatné zúčtovanie*** |  |  |  |  |

***Pohľadávky***

|  |  |  |  |  |
| --- | --- | --- | --- | --- |
|  | ***2013*** | ***2014*** | ***2015*** | ***2016*** |
| *Refakturácia* | *144* | *330* |  | *2 016* |
| *Nájomné* |  | *133* | *66* | *66* |

***Stav majetku a záväzkov***

|  |  |  |  |  |
| --- | --- | --- | --- | --- |
|  | ***2013*** | ***2014*** | ***2015*** | ***2016*** |
| *Nedokončená investícia* |  |  |  |  |
| *Finančný majetok* | *831* | *5 717* | *2 229* | *297* |
| *Finančná výpomoc* | *311 883* |  | *131 817* | *145 051* |
| *Pôžičky* | *97 596* | *99 069* | *106 194* | *122 522* |
| *Nenávratný finančný príspevok* | *186 149* |  |  |  |

1. **Plán financovania na rok 2017**

|  |  |  |  |  |  |
| --- | --- | --- | --- | --- | --- |
| **Príjmová časť** |  |  |  |  |  |
|  |  |  |  |  |  |
| **Predpokladané príjmy (EUR) na rok 2017** | **Domov sociálnych služieb** | **Špec. zariadenie** | **Zariadenie pre seniorov** | **Denný stacionár** | **Spolu** |
| Príjmy od občanov | 44 349 | 133 047 | 443 491 | 0 | 620 888 |
| Príspevky od VÚC + MPSVaR SR | 18 659 | 55 978 | 192 000 | 0 | 266 638 |
| Príjmy z prevádzky | 7 201 | 21 604 | 72 013 | 11 522 | 112 341 |
| Spolu | **70 210** | **210 630** | **707 505** | **11 522** | **999 867** |

|  |  |  |  |  |
| --- | --- | --- | --- | --- |
|  |  |  |  |  |
| **Predpokladané príjmy (EUR) na občana na mesiac v roku 2017** | **Domov sociálnych služieb** | **Špec. zariadenie** | **Zariadenie pre seniorov** | **Denný stacionár** | **Spolu** |
| Príjmy od občanov | 739 | 739 | 739 | 0 | 663 |
| Príspevky od VÚC + MPSVaR SR | 311 | 311 | 320 | 0 | 285 |
| Príjmy z prevádzky | 120 | 120 | 120 | 120 | 120 |
| Spolu | **1 170** | **1 170** | **1 179** | **120** | **1 068** |
| ***Nákladová časť*** |  |  |  |  |
| **Predpokladané náklady (EUR) na rok 2017** | **Domov sociálnych služieb** | **Špec. zariadenie** | **Zariadenie pre seniorov** | **Denný stacionár** | **Spolu** |
| Mzdy a sociálne poistenie | 29 962 | 89 885 | 299 615 | 47 938 | 467 400 |
| Materiál, energia, služby | 22 868 | 68 603 | 228 678 | 36 589 | 356 738 |
| Odpisy | 6 790 | 20 369 | 67 896 | 10 863 | 105 918 |
| Spolu | **59 619** | **178 857** | **596 190** | **95 390** | **930 056** |

|  |  |  |  |  |  |
| --- | --- | --- | --- | --- | --- |
| **Predpokladané náklady (EUR) na 1 občana na mesiac v**roku **2017** | **Domov sociálnych služieb** | **Špec. zariadenie** | **Zariadenie pre seniorov** | **Denný stacionár** | **Spolu** |
| Mzdy a sociálne poistenie | 499 | 499 | 499 | 499 | 499 |
| Materiál, energia, služby | 381 | 381 | 381 | 381 | 381 |
| Odpisy | 113 | 113 | 113 | 113 | 113 |
| Spolu | **994** | **994** | **994** | **994** | **994** |

|  |  |  |  |  |  |
| --- | --- | --- | --- | --- | --- |
| **Zariadenie** | **Domov sociálnych služieb** | **Špec. zariadenie** | **Zariadenie pre seniorov** | **Denný stacionár** | **Spolu** |
| Počet klientov | 5 | 15 | 50 | 8 | 78 |

*V prílohách č.1, č.2, č.3 predkladáme účtovné doklady ročnej závierky ( súvaha, výkaz ziskov a strát, poznámky k 31. 12. 2016). V zmysle zákona o neziskových organizáciách poskytujúcich všeobecne prospešné služby č. 213/ 1997 Z. z. nám za uplynulý rok vyplýva povinnosť overiť ročnú účtovnú závierku audítorom.*

***Stanovisko audítora zo dňa 31. 3. 2017***

*Podľa nášho stanoviska, účtovná závierka poskytuje pravdivý a verný obraz finančnej situácie neziskovej organizácie Pohoda seniorov, n. o., Galanta k  31. decembru 2016 a výsledku jej hospodárenia za rok končiaci sa k uvedenému dátumu podľa zákona č. 431/2002 Z. z. o účtovníctve v znení neskorších predpisov.*

*V Bratislave dňa 31. 3. 2017*

*Ing. Dagmar Koraušová*

*Licencia SKAU 529*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Prijaté a vrátené dotácie – DSS a ŠZ BSK 2016** |
|  |  |
| **Dátum** | **Čiastka** |
| **29.1.2016** | **8 023,71** |
| **22.4.2016** | **11 291,01** |
| **15.6.2016** | **686,70** |
| **30.6.2016** | **10 687,41** |
| **11.7.2016** | **-1 180,05** |
| **11.7.2016** | **-625,55** |
| **16.9.2016** | **1 030,05** |
| **19.10.2016** | **10 430,30** |
| **21.12.2016** | **686,70** |
| **26.12.2016** | **-193,50** |
|  |  |
| **spolu** | **40 836,78** |
|  |  |

|  |
| --- |
| **Prijaté a vrátené dotácie – DSS a ŠZ TTSK 2016** |
|  |
|  |  |
| **Dátum** | **Čiastka** |
| **22.1.2016** | **3 109,00** |
| **23.2.2016** | **3 110,00** |
| **2.3.2016** | **2 000,00** |
| **24.3.2016** | **4 110,00** |
| **21.4.2016** | **4 110,00** |
| **23.5.2016** | **4 110,00** |
| **21.6.2016** | **4 110,00** |
| **21.7.2016** | **822,00** |
| **29.7.2016** | **2 922,00** |
| **23.8.2016** | **3 744,00** |
| **21.9.2016** | **3 745,00** |
| **21.10.2016** | **822,00** |
| **27.10.2016** | **1 795,00** |
| **23.11.2016** | **2 617,00** |
| **16.12.2016** | **2 636,00** |
| **23.12.2016** | **-363,91** |
| **Na vrátenie v roku 2017** | **-67,01** |
| **spolu** | **43 331,08** |

|  |
| --- |
| **Prijaté a vrátené dotácie MPSVaR SR ZPS a DS - 2016** |
|  |  |
| **Dátum** | **Čiastka** |
| **23.2.2016** | **52 416,00** |
| **29.3.2016** | **-296,45** |
| **5.4.2016** | **-4 416,00** |
| **8.4.2016** | **52 416,00** |
| **4.7.2016** | **-4 416,00** |
| **8.7.2016** | **52 416,00** |
| **6.10.2016** | **-4 416,00** |
| **7.10.2016** | **52 416,00** |
| **Na vrátenie v roku 2017** | **-4 416,00** |
| **spolu** | **191703,55** |
| **Prijatá dotácia MPSVaR - Dotácia podľa zákona č. 544/2010 Z. z. na motorové vozidlo so zdvíhacou plošinou – 2016** |
|  |  |
| **Dátum** | **Čiastka** |
| **24.10.2016** | **23 000,00** |
| **spolu** | **23 000,00** |

**Príspevky z podielu zaplatenej dane 2016**

|  |  |
| --- | --- |
| **Platba** | **Celkom** |
|  | **3 829,41** |
| **Prijaté finančné príspevky od fyzických osôb a právnických osôb – sponzorské dary za rok 2016:** |  |
| **01/2016** | **Fyzické osoby** | **900,00 Eur** |
| **02/2016** | **Fyzické osoby** | **900,00 Eur** |
| **03/2016** | **Fyzické osoby** | **900,00 Eur** |
| **04/2016** | **Fyzické osoby** | **900,00 Eur** |
| **05/2016** | **Fyzické osoby** | **871,00 Eur** |
| **06/2016** | **Fyzické osoby** | **2 850,00 Eur** |
| **06/2016** | **Právnické osoby** | **200,00 Eur** |
| **07/2016** | **Fyzické osoby** | **850,00 Eur**  |
| **08/2016** | **Fyzické osoby** | **850,00 Eur** |
| **09/2016** | **Fyzické osoby** | **825,00 Eur** |
| **10/2016** | **Fyzické osoby** | **800,00 Eur** |
| **11/2016** | **Fyzické osoby** | **800,00 Eur** |
| **12/2016** | **Fyzické osoby** | **800,00 Eur** |
| **spolu** |  | **12 446,00 Eur** |

**Ďakujeme za podporu.** |  |

1. **Stanovenie cieľov a priorít sociálnych služieb**

Hlavným cieľom nášho zariadenia je napĺňať stanovené ciele, politiku a víziu zariadenia V roku 2016 sme úspešne absolvovali kontrolný audit ISO 9001 bez protokolárnej odchýlky a splnili tak jeden zo základných cieľov stanovených na rok 2016.

Základnou prioritou pre zvyšovanie kvality poskytovania sociálnych služieb v našom zariadení je plánovať a realizovať sociálne služby v súlade s individuálnym plánovaním a potrebami klientov a zabezpečovať holistický prístup pri poskytovaní sociálnej služby.

Medzi priority patrí:

* obhájiť certifikát pri externom kontrolnom audite ISO 9001 bez protokolárnej chyby
* naďalej udržiavať spokojnosť klienta s poskytovaným službami
* naplniť kapacity zariadenia a tým dosiahnuť maximálnu obsadenosť
* realizovať vzdelávanie zamestnancov s cieľom prehĺbiť ich odborné znalosti v sociálnej a zdravotnej oblasti
* dopracovať vlastnú koncepciu činnosti a rozvoja zariadenia prostredníctvom SWOT analýzy
* neustále prehlbovať povedomie o SMK, požiadavkách klientov ako i požiadavkách zákona o sociálnych službách s cieľom zabezpečiť trvalé zlepšovanie SMK zariadenia
* priebežne realizovať opatrenia smerujúce k zvýšeniu ekonomickej efektivity zariadenia
1. **Záver**

Spoločným poslaním nášho zariadenia je poskytovať kvalitné sociálne služby klientom so zreteľom na individuálny, etický a odborný prístup zamestnancov, ochranu ľudských práv a základných slobôd. Služby poskytovať cielene a efektívne s využitím potenciálu každého klienta, rešpektujúc ich osobné priania, záujmy a ciele prostredníctvom profesionálneho tímu našich zamestnancov. Našou snahou je umožniť klientom, ktorí sú v nepriaznivej sociálnej situácii zostať rovnocennými partnermi členmi spoločnosti, žiť bežným spôsobom, zachovávať a rozvíjať dôstojný život.

Môžeme konštatovať, že v roku 2016 boli vytvorené predpoklady pre dobré prevádzkovanie a poskytovanie sociálnych služieb, čo nás neustále zaväzuje zlepšovať ciele kvality vo vzťahu k prijímateľom sociálnych služieb a tým súčasne splniť účel, na ktorý bola nezisková organizácia založená. Je v našom veľkom záujme rozširovať spoluprácu s rodinnými príslušníkmi a komunitou za aktívnej pomoci stáleho profesionálneho tímu pracovníkov zariadenia. Udržať stálu naplnenosť kapacity zariadenia a kvalitnou prácou šíriť dobré meno nášho zariadenia.

Poskytované služby zakladáme vždy na princípoch ľudskosti a láskavosti voči klientom.

Vypracovala: Mgr. Gabriela Kopčajová, ved. SÚ a zást. riaditeľa

 Ing. Tomáš Horváth, ekonóm, analytik

 Mgr. Miriam Maasová

 riaditeľka

Výročná správa bola schválená správnou radou neziskovej organizácie, dňa 18. 5. 2017